**ДОКЛАД ЗА ДЕЙНОСТТА НА НЧ”РАЗВИТИЕ 1882” гр.СИМЕОНОВГРАД ЗА 2018 година**

**Библиотечно и информационно обслужване:**

* библиотечен фонд - 58275 бр.книги
* набавени библиотечни документи – 68 бр. книги
* брой на абонираните ПИ – 8 заглавия
* брой потребители /читатели/ - 572
* от които до 14 години – 273
* уникални потребители ползвали компютри в библиотеката – 306
* брой читателски посещения – 10727
* от тях за ползване на компютри - 3440
* заети библиотечни документи – 11187
* библиографски справки /брой и вид/ - 647 броя /устни/

**Библиотечни услуги:**

 - изготвяне на CV и кандидатстване за работа чрез интернет

 - печат, принтиране, сканиране и изпращане по електронна поща на различни видове документи и др.

 - съдействие при изготвяне на презентации и курсови работи в помощ на учебния процес

 - методическа помощ на читалищата от общината за изготвяне и изпращане на документи.

**Културни и библиотечни събития:**

На 12 януари наградихме най-активните читатели за предходната година с Грамоти и книги, а това бяха: читатели – деца на първо място Мария Цветанова, на второ Микаела Тенчева и на трето Касиани Кирчева, възрастни на първо място Иванка Генева, на второ Елена Желева и на трето място Добринка Велкова.

 На 18 януари в библиотеката ни бе пресъздаден обичая Бабинден.

 На 19 февруари бе открита изложба и изнесена беседа за Васил Левски с ученици от клуб – приятели на библиотеката по случай 145 години от обесването му.

 На 22 февруари открихме юбилейна самостоятелна изложба - живопис на художника ни Васил Станев по случай 85 годишния му юбилей, а Вокална група „Водолей“ поздрави с песни рожденника.

 За националния ни празник на 3 март в общоградското тържество клуба ни за народни хора „Зорница“ се представи отлично.

 От 7-ми до 16 март във фоайето на читалището ни бе разположена изложба – базар „Хобито, като изкуство“ – гоблени, 3 D пъзели, пачуърк, плетива и др. на Татяна Люцканова, Минка Тошева, Соня Желева, Виолета Иванова, Мирослав Мишов, Димитринка Тенчева и Румяна Иванова.

 Миналата година нашите лазарки на самия Лазаровден 31 март рано сутринта, пременени в нови и чисти носии, закичени с венци и свежи китки по главите, тръгнаха в квартал Злати дол да обикалят домовете. През цялото време те пеят празнични обредни песни, като изпълняват и своя ритуален танц, наричан най-често "боенек". Стопанката кара лазарките да подскачат високо и да потропват с крака, за да растат високо посевите и да се плодят домашните животни. После тя дарява девойките с яйца и лакомства, които те събираха в кошнички.

Както всяка година читалището ни участва във Великденската изложба, организирана от общината ни с красива композиция и получи награда /05.04.2018/.

 На 20 април в информационен отдел на библиотеката към НЧ"Развитие 1882" се проведе Маратон на четенето, който посветихме на 170 години от рождението на Христо Ботев и 125 години от рождението на Елисавета Багряна, оставили изключително трайна диря в нашата литература. Децата бяха запознати с живота и творчеството им и четоха техни произведения.

 В традиционната инициатива „Библиотекар за един ден“ на 11 май 2018г. се включиха – Камелия Янкова, Кристиян Генев, Ивелина Узунова, Петър Петров, Ивайла Димитрова, Денислав Николов, Жулиета Бойчева, Преслава Вълева, Жаклин Чакърова, Дария Иванова и Изабела Тенева.

 На същия ден библиотекарят ни Галя Кунчева представи презентация за Трифон зарезан на Регионална кръгла маса на тема „Обществените библиотеки – споделен опит и добри практики“ проведена в Регионална библиотека „Хр.Смирненски“ гр.Хасково.

 На 14 май 2018г. във връзка с Националната библиотечна седмица /14-18 май 2018/ бе проведена среща с писателя Павлин Павлов от гр. Варна. В информационен отдел на библиотеката ни бе представена книгата "Не дърпай втори път дявола за опашката" - художествено-документален разказ за спасяването на две деца, взети за заложници от група терористи през лятото на 1987 година. На срещата присъстваха и някои от спасителите на похитените. Писателят направи дарение на книги.

 На 30 май Националното училище за музикални и сценични изкуства „Христина Морфова“ гр.Стара Загора гостува на нашата сцена с концерт спектакъл „Песни на балканските народи“, като сред изпълнителите бе и Величка Филчева от нашия град, възпитаничка на училището – народно пеене.

 На 31 май бе проведена беседа с ученици от 3 -те класове на СУ „Св.Климент Охридски“, които се запознаха с библиотеката ни и какви услуги се извършват. Децата четоха и откъси от любими книги.

 На 4 и 5 юни библиотекарите ни участваха в обучителен семинар Уикипедия на „Глобални библиотеки България“, проведен в Регионална библиотека “Хр.Смирненски“ гр. Хасково. Библиотекарите бяха запознати от специалисти с Уикипедия като източник на информация в интернет и в библиотеките. Уикипедия като технологичен, медиен и социален феномен. Обществената мисия на Уикипедия и като доброволческа общност. Особености на уики софтуера. Бяха извършени и практически занимания.

 Лятната читалня миналата година стартира края на юни месец под наслов „Здравей лято, здравей ваканция“ и продължи до началото на септември. Ежедневно децата посещаваха библиотеката, като съчетаваха книгите със занимателни игри. След игрите по-големите четяха приказки, разкази, басни и гатанки на малчуганите. Библиотекарите запознаха децата със забележителни местности и личности от родния ни край. Бяха им представени презентации за известни писатели, прожектирани множество анимационни и игрални филми. Изработиха красиви книгоразделители, маски и др. предмети.

 В Злати дол традиционната изложба - базар на редки и екзотични растения миналата година радва посетителите си от 1 август до 15 септември. Всяка година участничките й получават подаръци по една голяма красива саксия.

 Миналата година за четиринадесети пореден път читалището ни организира съвместно с общината фолклорния събор "Златна есен в Симеоновград". Той се проведе под патронажа на кмета г-жа Рангелова на 4-5ти октомври. В него участваха над 45 колектива от различни краища на страната ни и набира голяма популярност.

 В навечерието на Деня на народните будители и националната седмица на четенето в училищата, на 25 октомври Галя Кунчева посети 10-ти клас на СУ“Св.Климент Охридски, където чете новела от „Декамерон“ на Бокачо, срещата премина с голям интерес от страна на учениците бяха задавани въпроси и във връзка с работата на библиотеката ни. А на 26 октомври 8-те класове на същото училище посетиха библиотеката ни заедно с класните г-жа Нели Филипова и г-жа Соня Иванова. Галя Кунчева прочете легендата за Орфей и Евридика и след това се дискутира произведението.

 В същите дни в Клуб – библиотека в кв. Злати дол ученици от 2 клас на ОУ“Иван Вазов“ заедно с класния ръководител Красимира Николова и библиотекаря ни Божура Куманова четоха, рецитираха стихове и обсъждаха детски книжки – „Пипи дългото чорапче“, „Маугли“ и „Пинокио“.

 А децата от предучилищни групи на НУ“Отец Паисий“ посетиха библиотеката ни с учителките си Виолета Видева и Стефка Койчева. Библиотекарят ни Галя Кунчева чете приказки на децата и всички заедно се опитаха да преразкажат някои от тях и да се извлекат поуки от приказките.

 Най-значимото събитие в живота на читалището ни за 2018 година бе Юбилейния концерт – спектакъл „20 години ВГ“Водолей“. На 5 декември, като част от празника на града ни Групата, заедно с гостуващите ни Бони Милчева – телевизионен водещ на предаването „Ако зажалиш“ на телевизия СКАТ, Галина Гегова – учител по професия и основател на групата, Клуба ни за народни хора „Зорница“ и възпитаниците на школата по китара Стоян Чолаков и Константин Гинев с песни, музика и танци зарадваха присъстващите симеоновградчани. ВГ“Водолей“ и ръководителят и г-н Руси Стайков получиха поздравителни адреси и цветя за дългогодишния си и успешен творчески път от:Настоятелството на НЧ“Развитие 1882“ Симеоновград, Директора и екипа на ДГ „Детство“, Директор на Д.ясла „Пролет“, Кмет на Община Симеоновград Милена Рангелова, Никола Георгиев – Председател на Обс на БСП Симеоновград, Директор на ЦОП – Мария Хаджиева и Теодоринка Иванова – Директор на СУ „Св.Климент Охридски“ Симеоновград.

 Персонални юбилейни плакети на всеки от групата бяха връчени лично от председателя на ОбС Симеоновград – г-жа Светлана Стоева.

**Любителско художествено творчество.**

 В читалището през 2018 година развиваха творческа дейност Вокална група “Водолей” с ръководител Руси Стайков, Клуб за народни хора „Зорница” с ръководител Живко Каменски ,школа по китара с ръководител Руси Стайков , Рок група „ZERO“ с ръководител Зарко Шишманов.

 Вокална група “Водолей” участва и получи награди от следните Национални и международни фестивали и конкурси:

 - Грамота за отлично представяне и дългогодишен принос за провеждане на „ВАЗОВИ ПРАЗНИЦИ 4-5 юли 2018“ гр.Сопот.

 - ЛАУРЕАТ Първа степен на XV Черноморски събор „Евро фолк – 2018“,

ПОЧЕТНА ГРАМОТА И НОСИТЕЛ НА ПОЧЕТНИЯ ЗНАК на Музикални празници „Euro Folk“ /5-10 септ.2018/ и ПРЕПОРЪКА за достойни да представят българските народни изкуства в Световния шампионат по фолклор „World Folk“.

 ВГ“Водолей“ получи ГРАМОТА, I място Специалната награда на кмета на Общината Милена Рангелова на ЧЕТИРИНАДЕСЕТИ ФОЛКЛОРЕН СЪБОР „ *ЗЛАТНА ЕСЕН“ Симеоновград 2018.*

 Първо място Категория „Певческа група“ от Национален фестивал на старата градска песен „С песни от свила – минаха години“ Свиленград 2018.

 Клуб за народни хора „Зорница” към читалището ни имаха богат творчески сезон през 2018 година.

 - Станаха носител на II място от XXVIII – я Национален фолклорен фестивал „Янко Петров” гр.Гълъбово /13 май 2018/.

 - На XIII МЕЖДУНАРОДЕН ФОЛКЛОРЕН ФЕСТИВАЛ „ПЕСНИ И ТАНЦИ БЕЗ ГРАНИЦИ“ СВИЛЕНГРАД 2018 получиха ДИПЛОМ III място и Лауреатско звание в категория „Танцови клубове и формации, изучаващи български народни хора“ /10 юни/.

 - Получиха ГРАМОТА на IX Национален фолклорен фестивал „Кехлибарен грозд“ с.Лозен, общ.Любимец /30 юни 1 юли 2018/.

 - От „Трети национален фестивал на сусама“ с.Доситеево 15 юли 2018 получиха Купата – приз.

 - Станаха носители на Бронзов медал от СЕДМИ НАЦИОНАЛЕН СЪБОР „По стъпките на Света Богородица“ с. Добрич , общ.Димитровград 12 авг.2018.

 - От 6-ти Национален фолклорен фестивал на „Хорото и фолклорните умения“ с.Узунджово получиха ДИПЛОМ сребърен медал.

 КНХ“Зорница“ завърши творческия си сезон с ГРАМОТА, II място от ЧЕТИРИНАДЕСЕТИ ФОЛКЛОРЕН СЪБОР „ *ЗЛАТНА ЕСЕН“ Симеоновград 2018.*

 Под ръководството на г-н Руси Стайков възпитаниците на школата по китара вече са трима Константин Гинев, Стоян Чолаков и Петя Валентинова. Те имат изяви в мероприятия на читалището и съвместни с училища, усилено изучават солфеж и се подготвят за музикални конкурси.

 От миналата година г-н Стайков преподава солфеж и пияно на още една възпитаничка – Марая Мирославова.

 Рок група „ZERO“ през изминалата 2018 година свириха за собствено удоволствие и не успяха да се явят на конкурси, заради продължителното отсъствие на вякои от членовете на групата.

 НЧ“Развитие 1882“ в дългогодишната си история се стреми да отстоява духовните ценности на народа ни и се опитва да води гъвкаво управление на ресурсите спрямо динамично променящата се среда.

Изготвил: Ваня Стаменова – читалищен секретар